આ અંગે શ્રમ અને રોજગાર વિભાગના મુખ્ય સચિવ વિપુલ મિત્રાએ આ વાતની પુષ્ટિ આપતા જણાવ્યું છે કે, 'અમે સ્થાનિક ૮૫ ટકા લોકોને રોજગારી મળી તે માટે એક સર્વે કરાવ્યો છે, જે કંપનીઓ આ નિયમોનું પાલન કરશે તેમને સરકારની પ્રોત્સાહન યોજનાનો લાભ મળશે. મોટી કંપનીઓ સાથે SMC(સુઝુકી મોટર કંપની લિમિટેડ)માં ૫૦ ટકા નોકરીઓ સ્થાનિક લોકોને આપવામાં આવતી ન હોવાનું સામે આવ્યું છે. આ અંગે અમે તેમને ૮૫ ટકા સ્થાનિકોને નોકરી આપવાના માપદંડનું પાલન કરવા અને ખાલી રહેલી જગ્યાઓને ભરવા માટે કહેવામાં આવ્યું છે. જાપાનની કંપની સુઝુકી મોટર્સે મહેસાણાના હાંસલપુર ખાતે પ્લાન સ્થાપ્યો છે. SMCની સહાયક કંપની સુઝુકી મોટર ગુજરાત (SMG)પ્રાઈવેટ લિમિટેડને આ મુદ્દે એક ઈમેલ કરવામાં આવ્યો હતો, જેનો કોઈ જવાબ મળ્યો નથી.